Mere end hveranden af de nordjyske politikere har været udsat for chikane eller trusler på nettet. Borgmester Mogens Gade fra Jammerbugt Kommune efterlyser regulering på området.

DR Nyheder har spurgt 36 borgmestre og udvalgsformænd og 19 svarer, at de har været udsat for chikane og trusler af større eller mindre karakter. Borgmester i Jammerbugt Kommune Mogens Gade er en af de borgmestre, der jævnligt er udsat for chikane. Det foregår via mails og de sociale medier. Han oplever ofte problemet i forbindelse med børnesager eller andre personsager. Han lader sig ikke selv mærke af det, men det kan han se flere af hans kolleger gør. Han frygter at problemet med chikane kan være med til at afholde flere fra at søge ind i politik. Derfor efterlyser han regulering på området. Han mener, der bør være standarder for hvad folk kan tillade sig at skrive til andre på de sociale medier. Og chikane burde straffes med bøder, siger borgmesteren til TV2/Nord.